kardosdrur/scandi-wiki huggingface dataset:
Pavlohrad

Pavlohrad (, , udtale ; , , udtale ) er en by og kommune i det centrale østlige Ukraine, beliggende i Dnipropetrovsk oblast. Den fungerer som administrativt centrum for Pavlohrad rajon. Dens befolkning er ca.  indbyggere.

Floderne Vovcha (løber gennem byen 12,85 km  mod Samara-floden), Hnizdka (3,9 km), Kocherha (2,9 km) løber gennem Pavlohrad. Byens areal er 59,3 km². Der er 20 skoler og 1 lyceum i byen.

Gallery

Kilder

Eksterne henvisninger

 
 Mordet på jøder i Pavlohrad under 2. verdenskrig på Yad Vashems website.

Byer i Dnipropetrovsk oblast
Energi i Danmark

Energi i Danmark omhandler landets kilder til og produktion af energi. Danmark har betragtelige olie- og naturgasressourcer i Nordsøen, og i 2008 landet er nummer 32 blandt verdens råolieeksportører 2008. Det forventes at Danmark er selvforsynende med olie indtil 2050. Gasressourcerne forventes dog at mindskes og import af gas er derfor forventet. Danmark importerer omkring 12% af sin energi (dette inkluderer alle typer energi, og ikke kun elektricitet).

Danmark har drastisk nedsat sin produktion af elektricitet fra kul, og i 2019 var kun 11% af landets elektricitet produceret med kul. Kul og andre fossile type brændstof, inklusive affaldsafbrænding, står for omkring 25% af elproduktionen, der som biprodukt udleder fossil-CO2. De resterende 80% kommer fra bæredygtige kilder: vindkraft (57%; se Vindenergi i Danmark), biomasse og andet bæredygtigt brandbart materiale (20%) og solkraft (3%).
Danmark har i mange år været verdensledende på vindenergi, og i 2011 kom 3,1% af BNP fra bæredygtig teknologi, og genererede omkring €6,5 mia..

Overordnet producerer Danmark omkring 83% af sin elektricitet selv og importerer 17%. Dette kommer særligt fra hydroelektricitet og atomkraft. Således får landet elektricitet fra vandkraft, selvom der næsten ingen produktion findes inden for grænserne og 3-4% fra atomkraft, selvom der ikke findes nogle atomkraftværker i Danmark.

I februar 2011 annoncerede regeringen sin "Energistrategi 2050" med mål om at blive fuldtsændigt uafhængig af fossilt brændstof 2050, og den efterfølgende regering gentog målet i 2015 på trods af offentlig skepsis.
Det europæiske bæredygtighedsdirektiv satte et obligatorisk mål om at 20% af energien skulle komme fra bæredygtige kilder i 2020 for hele EU. I 2012 igangsatte regeringen en plan om at øge andelen af elektricitet produceret fra vind til 50% i 2020, og til 84% i 2035; men dette blev senere ændret til at 100% af landets elektricitet skulle produceres fra bæredygtige kilder i 2030.

Danmarks elnet er forbundet med kraftledninger til andre europæiske lande, og ifølge World Economic Forum havde landet i 2013 den bedste energisikkerhed i EU men dette var dog faldet til tredjepladsen i EU i 2014.

Energistatistik

Noter

Referencer

Eksterne henvisninger
Danne

Danial Hamza Borch Lappé Ahmad, bedre kendt under kunsternavnet Danne, er en dansk-pakistansk sanger. Danne startede sin karriere på TikTok, hvor han indenfor et år fik over 150.000 følgere igennem sin skæve tøjstil og serien Gør jer klar med Danne, som samlet har fået over to millioner visninger.

Dannes sangstemme blev opdaget på hans TikTok-profil af Sony Music, som resulterede i en pladekontrakt og udgivelsen af hans debutsingle "Danset I Et Døgn", der kom ud 25. marts 2022, og som er produceret af Oochie.

Han er opvokset i Gentofte.

Referencer

TikTok
Sony Music Entertainment
Tjek fødselsår
Sangere fra Danmark
VM Husene

VM Husene er to prisbelønnede lejlighedsbygninger, der står i Ørestad, København, Danmark. De er designet af JDS Architects og Bjarke Ingels Group, og M-huset har 95 lejligheder og stod færdigt i 2004 og V-huset består af 114 lejligheder og stod færdigt i 2005.

Bygningerne modtog Forum AID Award for bedste bygning i Skandinavien 2006.

De er opført lige overfor Bjerget, som også er tegnet af Bjarke Ingels Group.

Referencer

Eksterne henvisninger 

Bygninger, konstruktioner og anlæg i Københavns Kommune
Beboelsesbygninger i København
Ørestad
Horlivka

Horlivka ( eller Gorlovka (} ), er en by af regional betydning i Donetsk oblast (provins) i det østlige Ukraine. I 2001 havde byen 292.000 indbyggere, og det blev anslået at der boede 241.106 i 2021. Den økonomiske aktivitet er overvejende kulminedrift og kemisk industri. Horlivka statslige pædagogiske institut for fremmedsprog har et campus i to bygninger i byens centrum.

Byen blev alvorligt beskadiget under Krigen i Donbass og har siden da hovedsageligt været under kontrol af prorussiske styrker. Forstæder til Horlivka forblev under Ukraines hærs kontrol.

Kilder

Eksterne henvisninger 

 Gorlovka Portal
 Gorlovka Vedi
 Video of Gorlovka
 Yellow Pages of Horlivka
 Things to do in Horlivka 

Byer i Donetsk oblast
Richmond Castle

Richmond Castle er ruinen af en middelalderborg i Richmond, North Yorkshire, England. Den blev opført efter den normanniske erobring af England af Alan Rufus fra 1071 og fremefter - Domesday Book fra 1086 omtaler en borg ved Richmond.
Den er anlagt på en strategisk stærk position med udsigt over floden Swale.

I 1100-tallet udvidede Conan, der var grannevø af Rufus, både borgen og keepet. Selvom den var forfalden i 1540 blev den restaureret århundredet senere. Ejendommen er den bedst bevarede tidlige normanniske borg i England og er en vigtig turistattraktion i området.

Det er en listed building af første grad og et scheduled monument.

Se også 
 Liste over borge og slotte i England

Referencer

Eksterne henvisninger 

Slotte i North Yorkshire
Borgruiner i Storbritannien
Revisoren

Revisoren (, Revizor) er en satirisk komedie fra 1836 skrevet af den russiske dramatiker og forfatter Nikolaj Gogol. Stykket blev atter opført i lettere revideret udgave i 1842.

Stykket er i fem akter og er en komedie, der udstiller menneskelige fejl, grådighed, dumhed og den omfattende politiske korruption i Det russiske kejserrige. Stykket handler om en tilfældig dagdriver, Khlestakov, fra Sankt Petersborg, der ankommer til en mindre landsby, hvor han bliver forvekslet med en ventet statslig inspektør. Lokalbefolkningen gør alt, hvad den kan for at behage Khlestakov, der ikke gør noget for at bringe landsbyboerne ud af deres vildfarelse.

Stykket gav ved opførelsen anledning til stærk kritik fra den reaktionære presse. Stykket blev alene opført efter zar Nikolaj 1. har grebet ind.

Ifølge D.S. Mirskij er Revisoren "ikke kun suveræn i karakter og dialog – det er et af de få russiske skuespil, der er konstrueret med ufejlbarlig kunst fra start til slut. Den store originalitet i dens plan består i fraværet af al kærlighed og af sympatiske karakterer. Sidstnævnte træk skabte forargelse hos Gogols modstandere, og som satire fik stykket uhyre meget ud af det. Der er ikke et forkert ord eller intonation fra start til slut, og den komiske spænding er af en kvalitet, som end ikke Gogol havde i øvrige dele af sit virke." I 2014 blev stykket af The Daily Telegraph rangeret som et af de 15 største nogensinde skrevet.

Stykket er blevet filmatiseret gentagne gange, ligesom stykket er benyttet til librettoen til flere operaer.

Referencer

Eksterne henvisninger 

 Nikolaj Gogol, Revisorn (1878), svensk oversættelse af Victor Emanuel Öman
 Nikolaj Gogol, Revisorn (1908), svensk oversættelse af Erik Nordenström

 
 

Skuespil fra Rusland
Skuespil fra 1836
Nikolaj Gogol
Phonebot

Phonebot (Underkategori til Voicebot) Er en dansk opfindelse fra 2021.

En Phonebot er en kunstig intelligens (kendt som conversational AI), der varetager telefonopkald. I modsætning til IVR (Interactive Voice Response, bedre kendt som "Tastevalget" i telefonopkald) og VCIVR (Voice Controlled Interactive Voice Response) varetager en Phonebot hele samtalen, uden behov for en person.

InDialog.ai er den første danske udvikler af Phonebot teknologien og lancerede den første Phonebot hos Egedal Kommune den 8. juli 2021.

Derudover findes der en australsk tele e-commerce side ved navn Phonebot

Udover den danske udvikler  InDialog.ai, er virksomheder som IBM også i gang med at udvikle teknologien.

Kilder og henvisninger

Kunstig intelligens
Nappa og nylon

"Nappa og nylon" er en sang af den danske gruppe Shu-bi-dua og er fra deres fjerde album, Shu-bi-dua 4. Nummeret er en fortælling om dannelsen af den verdenskendte gruppe The Beatles og hvordan de fire medlemmer tog sig ud i 1950'erne og begyndelsen af 60'erne, inden de for alvor slog igennem: "Nappa og nylon og gummisko, og håret var kort og beskidt, senere blev de vist meget go'e, man hører dem i hvert tilfælde tit". Shu-bi-duas hyldestsang er indspillet som softrock med akustisk guitar blandt instrumenterne.

Ifølge et forskningshold fra "Danske Studier – Videnskabernes Selskabs Forlag • København (2008)" benytter Shu-bi-dua såkaldte uetablerede sproglige fremmedreferencer i sangteksten. De fremhæver følgende linjer som eksempel: "På kaffebar sad Mister Starr og spilled' pind, han ku' ikke tromme, det lille skind, før julen var omme." Linjerne i "Nappa og nylon" er en direkte sproglig parallel til julesangen "Højt fra træets grønne top" med "Peter" som nok skal få sit ønske opfyldt, når "blot du ej vil tromme, før min sang er omme", mener sprogforskerne. Shu-bi-dua bruger ligeledes en humoristisk parallel i deres tekst mellem Starrs trommespil og den klassiske gamle børneleg -og banespil Pind.

Udgivelsen og gennem årene 
"Nappa og nylon" udkom sammen med den øvrige del af 4'eren i juli 1977. Den blev især spillet til koncerter i gruppens tidlige år.

Medvirkende 
 Michael Bundesen: Sang, mundharpe
 Michael Hardinger: Guitar, kor
 Claus Asmussen: Guitar, kor
 Jens Tage Nielsen: Klaver, el-orgel, kor
 Bosse Hall Christensen: trommer
 Niels Grønbech: Bas

Referencer

Eksterne henvisninger 
"Nappa og nylon" på YouTube
 "Nappa og nylon" på Shu-bi-dua 4

Sange fra 1977
Shu-bi-dua-sange
Jenakijeve

Jenakijeve eller Yenakiieve (, Yenákiieve; , Yenákiyevo) er en by i Donetsk oblast (provins) i det østlige Ukraine. Den er indlemmet som en by af regional betydning (en særlig status inden for regionen svarende til en raion (distrikt)). Byen ligger ved Krynka-floden ca. 60 km fra oblastens administrative centrum, Donetsk. Dens befolkning er ca. 77.053 (2021).

Jenakijeve er et vigtigt regionalt center for kulminedrift, metallurgi, kemiskproduktion og fremstilling. Byens forældede industri har forårsaget ulykker som f.eks. en gaseksplosion, der fandt sted i juni 2008 i en af Jenakijeve's kulminer.

Jenakijeve blev grundlagt i 1898, da adskillige arbejderbosteder omkring Peters jern- og stålværk blev forenet til en enkelt bebyggelse opkaldt efter . Dens første kulminer var fra 1883. Bygden blev indlemmet som by i 1925. I 1958 var byen og fabrikkerne vokset betydeligt og havde overhalet de omkringliggende landsbyer Simyukuo, Yevrah og Tsiminyenny, som alle blev genbosat i deres helhed, da det lokale husdyrhold ikke kunne overleve de voksende stålværkers afstrømning og forurening.

En af de ældste metallurgiske fabrikker i Ukraine - Jenakijeve jern- og stålværk - er i drift i Jenakijeve.

Byen er kendt som fødested for den tidligere præsident i Ukraine, Viktor Janukovitj (i embedet 2010-2014).

Kilder og henvisninger 

Byer i Donetsk oblast
Makijivka

Makijivka, Makiivka, Makiyivka eller Makeyevka (, ; , ), tidligere Dmytriivsk, Dmytriyevskyi', er en industriby i det østlige Ukraine inden for Donetsk oblast (provins). Den ligger 15 km fra provinshovedstaden Donetsk, er de to byer praktisk talt en bymæssig bebyggelse. Makiivka er et førende metal- og kulminecenter i Donets Basin, med sværindustri og koksværker, der understøtter den lokale stål- og kul-industri. Selv om byen er internationalt anerkendt som en del af Ukraine, har den været under de facto administration af Folkerepublikken Donetsk siden den blev erobret af prorussiske indfødte styrker i Krigen i Donbass i 2014. Den har en befolkning på ca. 340.337 mennesker (2021).

Gallery

Kilder og henvisninger 

Byer i Donetsk oblast
Kalusj

Kalusj (; ) er en by beliggende ved foden af Karpaterne, i Ivano-Frankivsk oblast (provins) i det vestlige Ukraine. Den fungerer som administrativt centrum for Kalusj rajon (rajon er et distrikt). Kalusj er vært for administrationen af Kalusj hromada, en af Ukraines hromadaerer. Befolkningen er ca. 65.814 indbyggere (2021).

Vigtige lokale industrier omfatter kemikalier og beton.

Geografi 
Byen ligger i den vestlige del af Ivano-Frankivsk oblast, i regionen Vestukraine ved foden af Karpaterne. Kalush ligger ved en biflod til Dnestr, floden Limnytsia, der har sin begyndelse på skråningerne af Karpaterne. Byen ligger ved de østlige grænser af den etnografiske region Boyko Land'.

Gallery

Referencer

Eksterne henvisninger 

 
 Pre-WWII Jewish History in Kalush

Byer i Ivano-Frankivsk oblast
Kolomyja

Kolomyja  eller  Kolomyia, tidligere kendt som Kolomea (, , , }, ), er en by beliggende ved floden Prut i Ivano-Frankivsk oblast (provins), i det vestlige Ukraine. Den fungerer som administrativt centrum for Kolomyia raion (distrikt). Byen ligger omtrent midtvejs mellem Ivano-Frankivsk og Tjernivtsi, i midten af den historiske region Pokuttya, som den deler en stor del af sin historie med. Kolomyia er vært for administrationen af Kolomyia urban hromada, en af Ukraines hromadaerer. Befolkningstallet er ca. 61.140 indbyggere (2021).

Byen er et vigtigt jernbaneknudepunkt samt et industrielt centrum (tekstiler, sko, metallurgiske anlæg, maskinfabrikker, træ- og papirindustri). Det er et centrum for Hutsul-kulturen. Indtil 1925 var byen den mest befolkningsrige by i regionen.

Referencer

Eksterne henvisninger 

 

Byer i Ivano-Frankivsk oblast
Ripley Castle

Ripley Castle er et country house fra 1300-tallet i Ripley, North Yorkshire, England knap 5 km nord for Harrogate. Det er en listed building af første grad.

Bygningen er opført i kvadersten med skifertag. Den centrale to-etagers bygning har et tårn i den ene ende, og et tre-etager længe på den anden. Portbygningen står omkring 80 m syd for hovedbygningen, og det er også en listed building, mens de to dæmninger over Ripley bæk (og broen over dem) er listed af anden grad. Haveanlægget og jorden omkring er listed af anden grad.

Det har været sæde for Ingilby baronets i flere århundreder.

Se også 
 Liste over borge og slotte i England

Referencer

Eksterne henvisninger 

Slotte i North Yorkshire
Édouard Vuillard

Édouard Vuillard (født 11. november 1868 i Cuiseaux i Saône-et-Loire ; død 21. juni 1940 i La Baule i Loire-Atlantique)
var en fransk maler  der bl.a. malede i genren 'intimisme'. Som en repræsentant for postimpressionismen var Vuillard en vigtig stimulator af moderne grafik. Han regnes også med til kunstnergruppen Les Nabis.

Referencer

Eksterne henvisninger
  Wikimedia Commons har flere filer relaterede til Édouard Vuillard – Les Nabis – Académie Julian
 Édouard Vuillard i Den Store Danske på lex.dk af Vibeke Skov
 Edouard Vuillard hos Artcyclopedia.com

Malere fra Frankrig
Franskmænd i 1800-tallet
Franskmænd i 1900-tallet
Scarborough Castle

Scarborough Castle er en tidlige kongelig middelalderborg, der ligger på et klippefremspring med udsigt til Nordsøen og Scarborough, North Yorkshire, England. Stedet omfatter en jernalderbosættelse, en romersk signalstation, en angel-skandinavisk bosættelse og kapel, en fæstning fr 1100-tallet og et batteri fra 1700-tallet, og det er et scheduled monument af national vigtighed.

Der blev opført en fæstning i træ i 1130'erne, mens den nuværende stenfæstnign er fra 1150'erne. I løbet af århundrederne blev der lavet flere tilføjelser og udbygninger, og de middelalderlige monarker investerede meget i det, der på dette tidspunkt var en vigtig borg, der beskyttede Yorkshires kyst, Scarboroughs handelshavn og det nordlige England far skotterne eller invasioner fra kontinentet. Den blev befæstet og brugt i forskellige borgerkrig, belejringer og konflikter hvor konger kæmpede med baroner, oprør og rundhovederne. Først sidste halvdel af 1600-tallet, hvor den engelske borgerkrig var slut og der var sluttet fred med Skotland svandt borgens vigtighed.

Borgen har været en ruin siden belejringer under den engelske borgerkrig. Den drives i dag som turistattraktion af English Heritage.

Se også 
 Liste over borge og slotte i England

Referencer

Eksterne henvisninger 

Slotte i North Yorkshire
Borgruiner i Storbritannien
Tigertæmmeren

Tigertæmmeren (, Ukrotitelnitsa tigrov) er en sovjetisk komediefilm fra 1954 produceret af Lenfilm og instrueret af Nadesjda Kosjeverova og Aleksandr Ivanovskij.  Filmen havde premiere i USSR den 11. marts 1955. Filmens tema er romantiske intriger og længsler i og blandt en lille russisk cirkusfamilie

Medvirkende 
 Ljudmila Kasatkina — Jelena Vorontsova
 Pavel Kadotjnikov — Fjodor Nikolajevitj Jermolajev
 Leonid Bykov — Petja Mokin
 Pavel Sukhanov — Nikita Antonovitj
 Konstantin Sorokin — Ilitj

Referencer

Eksterne henvisninger 
 

Sovjetiske film fra 1954
Komediefilm fra Sovjetunionen
Kretjinskijs bryllup

Kretjinskijs bryllup (, translit.: Svadba Kretjinskogo) er en russisk stumfilm fra 1908 af Aleksandr Drankov.

Filmen er baseret på 2. akt af skuespillet af samme navn skrevet af A. Sukhovo-Kobylina. Filmen er kun delvist bevaret.

Handling 
Charlatanen Kretjinskij forelsker sig i den unge datter af landejeren Mirsomskij og får tilladelse til at få hendes hånd. Kretjinskij har det svært: Alle aktiver er pantsat, kreditorerne kommer rendende i et væk og har frygter at blive smidt ud af klubben hvert øjeblik; smides han ud, aflyses brylluppet og han kan vinke farvel til sin store medgift. Brylluppet står om ti dage og for at klare den behøver Kretjinskij tre-fire tusinde rubler …

Medvirkende 
 Vladimir Davydov som Raspljujev
 V. Garlin som Fjodor
 A. Novinskij som Kretjinskij

Referencer

Eksterne henvisninger 

 

Russiske film fra 1908
Stumfilm fra Rusland
Komediefilm fra Rusland
Film baseret på skuespil
Aleksandr Drankov

Aleksandr Drankov (russisk: Алекса́ндр О́сипович Дранко́в) (født den 18. januar 1886 i Feodosija i det Russiske Kejserrige, død den 3. januar 1949 i San Francisco, USA) var en russisk filminstruktør.

Filmografi 
 Bolsjoj tjelovek (Большой человек, 1908)
 Svadba Kretjinskogo (Свадьба Кречинского, 1908)
 Taras Bulba (Тарас Бульба, 1909)

Referencer

Eksterne henvisninger 

 

Filminstruktører fra Rusland
Russisk bryllup i det 16. århundrede

Russisk bryllup i det 16. århundrede (, translit.: Russkaja svadba XVI stoletija) er en russisk stumfilm fra 1909 instrueret af Vasilij Gontjarov. Filem er en filmatisering af skuespillet af samme navn af Pjotr Sukhonin.

Filmen blev optaget i 1908 umiddelbart efter optagelsen af Sang om købmanden Kalasjnikov og med de samme skuespillere.

Handling 
En ung bojar kommer ved et uheld til at vælte en modkørrende vogn, hvori sidder en bojarinde, der heldigvis ikke kommer til skade. Efter at have taget afsked med hende, kommer den unge bojar hjem, hvor han får at vide, at hans forældre har besluttet, at han skal giftes med en kvinde, som han ikke kan se før brylluppet. Efter brylluppet løfter bruden sit slør, og det viser sig, at det netop er den fremmede kvinde, som bojaren havde mødt på vejen.

Medvirkende 
 Aleksandra Gontjarova
 Vasilij Stepanov
 Andrej Gromov
 Lidija Tridenskaja
 Pjotr Tjardynin

Referencer

Eksterne henvisninger 
 

Russiske film fra 1909
Stumfilm fra Rusland
Dramafilm fra Rusland
Tønder Flyveplads

Tønder Flyveplads ligger i Sønderjylland i Tønders sydvestlige udkant, umiddelbart syd for skoproducenten ECCOs kursuscenter. Pladsen er hjemsted for Tønder Flyveklub, der på pladsen bl.a. tilbyder udlejning og undervisning for medlemmerne.

Pladsen havde indtil 2023 et SAAB Draken som portvagt, hvilket fostrede kælenavnet Tønder Air Force Base.

Referencer

Kilder 
 Pladsinformation på flyveklubbens webside

Eksterne henvisninger 
 Tønder Flyveklub

Lufthavne i Danmark
Bygninger, konstruktioner og anlæg i Tønder
Sheriff Hutton Castle

Sheriff Hutton Castle er ruinen af en middelalderborg i landsbyen Sheriff Hutton, North Yorkshire, England.

Den første borg på stedet var en motte and bailey-fæstning i tømmer, der blev opført under kong Stefan af Blois (1135-1154). Den blev erstattet af en borg i sten, der blev opført af John Neville, 3. Baron Neville i slutningen af 1300-tallet.

Det er en listed building af anden grad. og anerkendt internationalt som en vigtig struktur.

Se også 
 Liste over borge og slotte i England

Referencer

Eksterne henvisninger 

Slotte i North Yorkshire
Borgruiner i Storbritannien
Nadvirna

Nadvírna, også kaldet Nadwirna eller Nadvorna (, , , Nadvorna) er en by beliggende i Ivano-Frankivsk oblast i det vestlige Ukraine. Den er det administrative centrum for Nadvirna raion. Nadvirna er vært for administrationen af Nadvirna hromada, en af Ukraines hromadaer. Befolkning: 22.545 (2021).

Byen ligger i et let kuperet, grønt område 32 km nordøst for Karpaterne. De vigtigste eksportvarer og råvarer fra byen omfatter salt, olie og olieprodukter samt tømmer. Byen var i begyndelsen af det 20. århundrede populær som et sommerferieområde med restauranter og hoteller.

Historie 

Fra midten af det 14. århundrede og indtil 1772 (se Polens delinger) var Nadvirna, kendt på polsk som Nadwórna, en del af Kongedømmet Polen. I 1772 blev det annekteret af Habsburgske Imperium og forblev i Kongeriget Galicien og Lodomerien indtil slutningen af 1918. I mellemkrigsårene blev grænserne ændret, og byen blev en del af Den anden polske republik. Efter Invasionen af Polen i 1939 blev den indlemmet i Ukrainske SSR (se også Molotov-Ribbentrop-pagten). Nadvirna blev besat af tyskerne i 1941 under Anden Verdenskrig. Efter krigen blev det igen optaget i Ukrainske SSR. Siden Ukraines uafhængighed i 1991 har byen været en del af Ukraine.

Referencer

Eksterne henvisninger 

 

Byer i Ivano-Frankivsk oblast
Dolyna

Dolyna (, , ) er en by beliggende i Kalusj rajon i Ivano-Frankivsk oblast (region) i det sydvestlige Ukraine. Den er vært for administrationen af Dolyna urban hromada, en af hromadaerne i Ukraine. I 2021 var indbyggertallet ca. 20.641.

Historie
Byens historie går tilbage til det 10. århundrede, hvilket gør den til en af de ældste i regionen. I det 14. århundrede blev Dolyna berømt for sin saltmine. I 1349 kom byen under Kongedømmet Polen, hvor den forblev indtil 1772 (se Polens delinger). I 1525 fik Dolyna, eller Dolina, som den hedder på polsk, tildelt stadsrettigheder i henhold til Magdeburgloven og ret til at handle med salt i lighed med Kolomyja. I 1740 var der i byen et oprør af opryshky' (ukrainske oprørere).

I 1772 faldt byen til østrigerne, og i 1791 mistede den sin status. I anden halvdel af det 19. århundrede blev en jernbanelinje, der forbandt Stryi med Ivano-Frankivsk, ført gennem byen. I slutningen af det 19. århundrede ødelagde store brande byen fuldstændigt. Det første årti af det nye 20. århundrede var dedikeret til genopbygning af byen. Efter Østrig-Ungarns sammenbrud kæmpede de genfødte polske og ukrainske stater om kontrollen med Dolyna i en broderskabskrig, som blev vundet af polakkerne (se Den polsk-ukrainske krig). I den anden polske republik hørte byen, med næsten 10 000 indbyggere, til Stanisławów voivodeship og var hovedstad i Dolina amtet. Nærliggende landsbyer var beboet af tyske bosættere, som kom dertil i Josef 2.'s tid.

Galleri

Kilder

Eksterne henvisninger

 

Byer i Ivano-Frankivsk oblast
Ivan den Grusommes død

Ivan den Grusommes død (, translit.: Smert Ioanna Groznogo) er en russisk stumfilm fra 1909 instrueret af Vasilij Gontjarov. Filmen er baseret på et skuespil af samme navn skrevet af Aleksej Tolstoj.

Ifølge Yakov Protazanovs erindringer havde den italienske kameramand Antonio Serrano ingen forudgåelnde erfaring med filmoptagelse. Han anvendte britisk kamaraer, der angav afstande i fod, men han målte afstande i meter. Som resultat heraf var filmens optagelse ude af fokus. Optagelserne fandt sted om sommeren, men filmen blev fremkaldt i efteråret, så da fejlen blev opdaget, var det umuligt at rette den.

Skuespilleren A. Slavin, der spillede riollen som Ivan den Grusomme, var tyk, hvorfor filmen blev kritiseret, da Ivan den Grusomme for kendt for sin askese.

Medvirkende 
 A. Slavin som Ivan
 Jelizaveta Uvarova
 S. Tarasov som Boris Godunov
 Nikolaj Vekov som Nagoj
 Jakov Protazanov som Garaburda

Referencer

Eksterne henvisninger 
 

Russiske film fra 1909
Stumfilm fra Rusland
Film baseret på skuespil